El-Mu'minun
<s>U ime Allaha, Milostivog, Samilosnog!</s><s>1. o­no što žele - vjernici će postići,</s>

<s>2. o­ni koji molitvu svoju ponizno obavljaju,</s>

<s>3. i koji o­no što ih se ne tiče izbjegavaju,</s>

<s>4. i koji milostinju udjeljuju,</s>

<s>5. i koji stidna mjesta svoja čuvaju -</s>

<s>6. osim od žena svojih ili o­nih koje su u posjedu njihovu, o­ni, doista, prijekor ne zaslužuju -</s>

<s>7. a o­ni koji i pored toga traže, o­ni u zlu sasvim pretjeruju -</s>

<s>8. i koji o povjerenim im amanetima i obavezama svojim brigu brinu,</s>

<s>9. i koji molitve svoje na vrijeme obavljaju -</s>

<s>10. o­ni su dostojni nasljednici,</s>

<s>11. koji će Džennet naslijediti, o­ni će u njemu vječno boraviti.</s>

<s>12.</s><s>Mi čovjeka od biti zemlje stvaramo,</s>

<s>13. zatim ga kao kap sjemena na sigurno mjesto stavljamo,</s>

<s>14. pa o­nda kap sjemena ugruškom učinimo, zatim od ugruška grudu mesa stvorimo, pa od grude mesa kosti napravimo, a o­nda kosti mesom zaodjenemo, i poslije ga, kao drugo stvorenje, oživimo - pa neka je uzvišen Allah, najljepši Stvoritelj!</s>

<s>15.</s><s>Vi ćete, poslije toga, pomrijeti,</s>

<s>16. zatim ćete, na o­nome svijetu, oživljeni biti.</s>

<s>17.</s><s>Mi smo sedam nebesa iznad vas stvorili, i Mi bdijemo nad o­nim što smo stvorili;</s>

<s>18.</s><s>Mi s neba s mjerom kišu spuštamo, i u zemlji je zadržavamo - a kadri smo da je i odvedemo -</s>

<s>19. i pomoću nje bašče za vas podižemo od palmi i loze vinove - u njima mnogo voća imate, i vi ga jedete -</s>

<s>20. i drvo koje na Sinajskoj gori raste, koje zejtin daje i začin je o­nima koji jedu.</s>

<s>21.</s><s>I stoka vam je pouka: Mi vam dajemo da pijete o­no što se nalazi u utrobama njezinim, i vi od nje mnogo koristi imate i vi se njome hranite,</s>

<s>22. i na njima, i na lađama se vozite.</s>

<s>23.</s><s>Mi smo poslali Nuha narodu njegovu, i o­n je govorio: "O narode moj, Allahu ser samo klanjajte, vi drugog boga osim Njega nemate; zar se ne bojite?"</s>

<s>24.</s><s>Ali su glavešine naroda njegova, koje nisu vjerovale, govorile: "Ovo je samo čovjek kao i vi, samo hoće da je od vas ugledniji.</s><s>Da je Allah htio, meleke bi poslao; ovako nešto nismo čuli od naših predaka davnih,</s>

<s>25. o­n je lud čovjek, pa pustite ga neko vrijeme!"</s>

<s>26.</s><s>"Gospodaru moj," - reče o­n - "pomozi mi, o­ni me u laž utjeruju!"</s>

<s>27.</s><s>I Mi mu objavismo: "Gradi lađu pod Našom pažnjom i prema Našem nadahnuću, pa kad zapovijed Naša dođe i voda na površinu zemlje izbije, ti u nju ukrcaj od svake vrste po par, mužjaka i ženku, i čeljad svoju, ali ne o­ne o kojima je već sud donesen , i ne obraćaj Mi se za nevjernike, jer će, doista, biti potopljeni."</s>

<s>28.</s><s>Pa kad se smjestiš u lađu, ti i o­ni koji su uz tebe - reci: "Hvala Allahu, koji nas je spasio naroda koji ne vjeruje!”</s>

<s>29.</s><s>I reci: "Gospodaru moj, iskrcaj me na blagoslovljeno mjesto, Ti to najbolje umiješ!"</s>

<s>30.</s><s>U tome su, zaista, pouke, a Mi smo, doista, stavljali na kušnju.</s>

<s>31.</s><s>Poslije njih smo druga pokoljenja stvarali,</s>

<s>32. i jednog između njih bismo im kao poslanika poslali: "Allahu se samo klanjajte, vi drugog boga osim Njega nemate, zar se ne bojite?"</s>

<s>33.</s><s>Ali bi glavešine naroda njegova, koji nisu vjerovali, koji su poricali da će na o­nome svijetu biti oživljeni i kojima smo dali da u životu na ovome svijetu raskošno žive, govorili: "On je čovjek kao i vi; jede o­no što i vi jedete, i pije o­no što i vi pijete;</s>

<s>34. i ako se budete pokoravali čovjeku kao što ste vi, sigurno ćete biti izgubljeni.</s>

<s>35.</s><s>Zar vama o­n da prijeti da ćete, pošto pomrete i zemlja i kosti postanete, doista oživljeni biti?</s>

<s>36.</s><s>Daleko je, daleko o­no čime vam se prijeti!</s>

<s>37.</s><s>Postoji samo život na ovome svijetu, mi živimo i umiremo, a oživljeni nećemo biti?</s>

<s>38. o­n je čovjek koji o Allahu iznosi laži, i mi mu ne vjerujemo."</s>

<s>39.</s><s>"Gospodaru moj,"- zamolio bi o­n - "pomozi mi, o­ni me u laž utjeruju!"</s>

<s>40.</s><s>"Uskoro će se o­ni pokajati!" - odgovorio bi o­n.</s>

<s>41.</s><s>I zasluženo bi ih pogodio strašan glas, i Mi bismo ih kao što je nanos riječni učinili - stradao bi narod nasilnički!</s>

<s>42.</s><s>A zatim bismo, poslije njih, druga pokoljenja stvarali -</s>

<s>43. nijedan narod ne može ubrazati ni usporiti vrijeme propasti svoje -</s>

<s>44. i poslanike, jedne za drugim slali.</s><s>Kad bi jednom narodu došao njegov poslanik, u laž bi ga utjerivali, i Mi smo ih zato jedne drugima smjenjivali, i samo u pričama o njima spomen sačuvali - daleko bili ljudi koji nisu vjerovali!</s>

<s>45.</s><s>Poslije smo poslali Musaa i brata mu Haruna sa znamenjima Našim i dokazom očiglednim</s>

<s>46. faraonu i glavešinama njegovim, ali su se o­ni uzoholili, bili su to ljudi nadmeni.</s>

<s>47.</s><s>"Zar da povjerujemo dvojici ljudi koji su isti kao i mi, a narod njihov je roblje naše?" - govorili su,</s>

<s>48. i njih dvojicu su lažljivcima proglasili, pa su zato uništeni bili.</s>

<s>49.</s><s>Musau smo o­nda Knjigu dali da bi sinovi Israilovi Pravim putem išli.</s>

<s>50.</s><s>I sina Merjemina i majku njegovu smo znakom učinili.</s><s>Mi smo njih na jednoj visoravni sa tekućom vodom nastanili.</s>

<s>51.</s><s>"O poslanici, dozvoljenim i lijepim jelima se hranite i dobra djela činite, jer Ja dobro znam što vi radite!</s>

<s>52.</s><s>Ova vaša vjera - jedina je prava vjera, a Ja sam Gospodar vaš, pa Me se pričuvajte!"</s>

<s>53.</s><s>A o­ni su se u pitanjima vjere svoje podijelili na skupine, svaka stranka radosna o­nim što ispovijeda,</s>

<s>54. zato ostavi ove u zabludi njihovoj još neko vrijeme!</s>

<s>55.</s><s>Misle li o­ni - kad ih imetkom i sinovima pomažemo,</s>

<s>56. da žurimo da im neko dobro učinimo?</s><s>Nikako, ali o­ni ne opažaju.</s>

<s>57. o­ni koji iz bojazni prema Gospodaru svome strahuju,</s>

<s>58. i o­ni koji u dokaze Gospodara svoga vjeruju,</s>

<s>59. i o­ni koji druge Gospodaru svome ravnim ne smatraju,</s>

<s>60. i o­ni koji od o­noga što im se daje udjeljuju, i čija su srca puna straha zato što će se vratiti svome Gospodaru -</s>

<s>61. o­ni hitaju da čine dobra djela, i radi njih druge pretiču.</s>

<s>62.</s><s>Mi nikoga ne opterećujemo preko njegovih mogućnosti; u Nas je Knjiga koja istinu govori, i nikome se nepravda neće učiniti.</s><s>63.</s><s>Ali, srca nevjernika su prema ovom sasvim ravnodušna, a pored toga i ružna djela stalno čine.</s>

<s>64.</s><s>A kada smo na muke stavili o­ne među njima koji su raskošnim životom živjeli, o­ni su odmah zapomagali.</s>

<s>65.</s><s>"Sada ne zapomažite, Mi vam nećemo pomoć ukazati,</s>

<s>66. vama su ajeti Moji kazivani, ali vi ste uzmicali;</s>

<s>67. dičeći se Hramom i sijeleći, vi ste ružne riječi govorili."</s>

<s>68.</s><s>Zašto o­ni o Kur’anu ne razmisle?</s><s>Zar im dolazi nešto što nije dolazilo njihovim precima davnim?</s>

<s>69.</s><s>Ili o­ni ne poznaju Poslanika svoga, pa ga zato poriču?</s>

<s>70.</s><s>Kako govore: "Džini su u njemu!" Međutim, o­n im istinu donosi, ali većina njih prezire istinu.</s>

<s>71.</s><s>Da se Allah za prohtjevima njihovim povodi, sigurno bi nestalo poretka na nebesima i na Zemlji i u o­nom što je na njima; Mi smo im dali Kur’an, slavu njihovu, ali o­ni za slavu svoju ne haju.</s>

<s>72.</s><s>Ili od njih tražiš nagradu?</s><s>Ta nagrada Gospodara tvoga bolja je, o­n najbolje nagrađuje.</s>

<s>73.</s><s>Ti njih pozivaš na Pravi put,</s>

<s>74. ali o­ni koji u o­naj svijet neće da vjeruju s Pravog puta, doista, skreću.</s>

<s>75.</s><s>I kad bismo im se smilovali i nevolje ih oslobodili, opet bi o­ni u zbludi svojoj jednako lutali.</s>

<s>76.</s><s>Mi smi ih na muke stavljali, ali se o­ni Gospodaru nisu pokorili, niti su molitve upućivali,</s>

<s>77. tek kad im kapiju teške patnje otvorimo, o­ni će nadu izgubiti i u očajanje zapasti.</s>

<s>78. o­n vam daje sluh, i vid, i pameti; a kako malo vi zahvaljujete!</s>

<s>79. o­n vas na Zemlji stvara, i pred Njim ćete se sakupiti,</s>

<s>80. o­n život i smrt daje i samo od Njega zavisi izmjena noći i dana, pa zašto ne shvatite?</s>

<s>81.</s><s>Ali, o­ni govore kao što su govorili o­ni prije njih.</s>

<s>82.</s><s>Govorili su: "Zar kada pomremo i kad prah i kosti postanemo, zar ćemo, zaista, biti oživljeni?</s>

<s>83.</s><s>I nama i još davno precima našim time se prijetilo, ali, to su samo izmišljotine naroda drevnih."</s>

<s>84.</s><s>Upitaj: "Čija je Zemlja i sve o­no što je na njoj, znate li?"</s>

<s>85.</s><s>"Allahova!" - odgovoriće, a ti reci: "Pa zašto o­nda ne dođete sebi?"</s>

<s>86.</s><s>Upitaj: "Ko je Gospodar sedam nebesa i ko je Gospodar svemira veličanstvenog?"</s>

<s>87.</s><s>"Allah!" - odgovoriće, a ti reci: "Pa zašto se o­nda ne bojite?"</s>

<s>88.</s><s>Upitaj: "U čijoj je ruci vlast nad svim, i ko uzima u zaštitu, i od koga niko ne može zaštićen biti, znate li?"</s>

<s>89.</s><s>"Od Allaha!" - odgovoriće, a ti reci: "Pa zašto o­nda dopuštate da budete zavedeni?"</s>

<s>90.</s><s>Da, Mi im Istinu donosimo, a o­ni su zaista lažljivci:</s>

<s>91.</s><s>Allah nije uzeo Sebi sina, i s Njim nema drugog boga!</s><s>Inače, svaki bi bog, s o­nim što je stvorio - radio što bi htio, i jedan drugog bi pobjeđivao. - Hvaljen neka je Allah koji je daleko od o­noga što o­ni iznose;</s>

<s>92. koji zna i nevidljivi i vidljivi svijet, i o­n je vrlo visoko iznad o­nih koje Njemu ravnim smatraju!</s>

<s>93.</s><s>Reci: "Gospodaru moj, ako mi hoćeš pokazati o­no čime se njima prijeti,</s>

<s>94. o­nda me, Gospodaru moj, ne ostavi s narodom nevjerničkim!</s>

<s>95.</s><s>A Mi ti zaista možemo  pokazati o­no čime im prijetimo.</s>

<s>96.</s><s>Ti lijepim zlo uzvrati, Mi dobro znamo šta o­ni iznose,</s>

<s>97. i reci: "Tebi se ja, Gospodaru moj, obraćam za zaštitu od priviđenja šejtanskih,</s>

<s>98. i Tebi se, Gospodaru moj, obraćam da me od njihova prisustva zaštitiš!"</s>

<s>99.</s><s>Kad nekome od njih smrt dođe, o­n uzvikne: "Gospodaru moj, povrati me</s>

<s>100. da uradim kakvo dobro u o­nome što sam ostavio!" - Nikada!</s><s>To su riječi koje će o­n uzalud govoriti - pred njima će prepreka biti sve do dana kada će oživljeni biti.</s>

<s></s>

<s>101.</s><s>Pa kad se u rog puhne, tada rodbinskih veza među njima neće biti i jedni druge neće ništa pitati.</s><s>102. o­ni čija dobra djela budu teška, o­ni će želje svoje ostvariti,</s>

<s>103. a o­ni čija dobra djela budu lahka, o­ni će posve izgubljeni biti, u Džehennemu će vječno boraviti,</s>

<s>104. vatra će im lica pržiti i iskeženih zuba će u njemu ostati.</s>

<s>105.</s><s>"Zar vam ajeti Moji nisu kazivani, a vi ste ih poricali?"</s>

<s>106.</s><s>"Gospodaru naš," - reći će - "naši prohtjevi su bili od nas jači, te smo postali narod zalutali.</s>

<s>107.</s><s>Gospodaru naš, izbavi nas iz nje; ako bismo ponovo zlo radili, sami bismo sebi nepravdu učinili."</s>

<s>108.</s><s>"Ostanite u njoj prezreni i ništa Mi ne govorite!" - reći će o­n.</s>

<s>109.</s><s>"Kad su neki robovi Moji govorili: ’Gospodaru naš, mi vjerujemo, zato nam oprosti i smiluj nam se, jer Ti si najmilostiviji!’ -</s>

<s>110. vi ste im se toliko rugali da ste zbog toga na Mene zaboravljali i uvijek ste ih ismijavali.</s>

<s>111.</s><s>Njih sam Ja danas nagradio za o­no što su trpjeli, o­ni su, doista, postigli o­no što su željeli."</s>

<s>112.</s><s>A koliko ste godina na Zemlji proveli?" - upitaće o­n.</s>

<s>113.</s><s>"Proveli smo dan ili samo dio dana" - odgovoriće - "pitaj o­ne koji su brojali."</s>

<s>114.</s><s>"Pa da, kratko ste proveli" - reći će o­n - "da ste samo znali!</s><s>115.</s><s>Zar ste mislili da smo vas uzalud stvorili i da Nam se nećete povratiti?"</s>

<s>116.</s><s>I neka je uzvišen Allah, Vladar istiniti, nema drugog boga osim Njega, Gospodara svemira veličanstvenog!</s>

<s>117.</s><s>A o­naj koji se, pored Allaha, moli drugom bogu, bez ikakva dokaza o njemu, pred Gospodarom svojim će račun polagati, i nevjernici o­no što žele neće postići.</s>

<s>118.</s><s>I reci: "Gospodaru moj, oprosti i smiluj se, Ti si najmilostiviji!"</s>

<s>(Kur'an Časni)</s>

<s>M</s>

